**Program** **Movement ABC-3**

**23. oktober 2025**

**24. oktober 2025**

**Tåsingehallen**

**Eskærvej 65,  
5700 Svendborg**

**Idé og formål:**

Formålet med deltagelse på kurset er at opnå kompetencer i brugen af det nyeste motoriske testredskab, Movement ABC-3, som anvendes til at identificere og vurdere motoriske vanskeligheder hos børn og unge i alderen 3–25 år. Testen anvendes bredt i både almen- og specialområdet og danner grundlag for vurdering, intervention og evaluering af børn med nedsat fin- og grovmotorisk funktion, herunder børn med mistanke om DCD (Developmental Coordination Disorder).

Kurset giver en systematisk introduktion til testens opbygning, scoringsprincipper og fortolkning samt praktisk erfaring gennem øvelser på både medkursister og rigtige børn. Der arbejdes med cases og videomateriale, så kursisten opnår træning i testgennemførelse, analyse og tilbagemelding.

Testens brede aldersspænd og anvendelighed over tid giver desuden mulighed for opfølgning og re-testning. Dette gør kurset relevant for fysioterapeuter, der arbejder med både førskolebørn, skolebørn og unge, og som ønsker at styrke deres faglige kvalitet i undersøgelse og dokumentation af motorisk funktion.

For at få størst muligt udbytte af kurset er det vigtigt, at kursisten som minimum medbringer egen manual til Movement ABC-3 – og gerne hele testkufferten, hvis der er mulighed for dette. Kursisten skal desuden medbringe tøj og sko, der egner sig til bevægelse, da testøvelserne vil blive afprøvet praktisk. Derudover anbefaler vi at kursisten har indendørssko med samt blyant og viskelæder. En bærbar computer med USB-indgang er også nødvendig til dele af undervisningen.

**Undervisere:**

Lone Schmidt- Børnefysioterapeut, Gentofte Børneterapi

Julie Fogemann-Christensen- Børnefysioterapeut, PPR Rudersdal Kommune

**Planlægning:**

Dansk selskab for Pædiatrisk Fysioterapi i samarbejde med underviserne.

# Torsdag d. 23. oktober

08.30 – 09.15 Ankomst og registrering. Kaffe/te og morgenbrød

09.00 – 09.45 **Velkommen, forventningsafstemning og mål for kurset**

09.45 – 12.00 **Introduktion til Movement ABC-3**

* Standardisering, reliabilitet, validitet og sensitivitet
* Målgruppe
* Testens indhold – indhold i tasken
* Administration af testen samt testprocedure – v. case
* Testens anvendelse samt kvalitative observationer
* Tjekliste

Inkl. pause med kaffe/te og frugt

12.00 – 13.00 Frokost

13.00 – 15.00 **Praktisk afprøvning af test**

* Intro til scoring
* Afprøvning i grupper – hvad er der i tasken?
* Scoring af case-barn i grupper v. USB/bærbar
* Scoringsprocedure og tolkning af resultat

Ca 15.00 – 15:30 Pause Kaffe/the kage og frugt

15:30-17:00 **Scoring, tolkning, videre undersøgelse, intervention – v. case**

# Fredag d. 24. oktober

08.00 – 08.30 Kaffe/te og morgenbrød

08.30 – 09.00 **Opsamling fra d. 23. oktober, herunder kursisternes forventninger**

09.00 – 09:30 **Forberede test af børn i grupper**

09:30-10:00 Kort pause. Kaffe/the og frugt

10:00-11:30 **Testning af børn i alderen 5-7 år (inkl saft og farvel)**

11:30-12:00 **Scoring af det testede barn**

12.00 – 13.00 Frokost

13:00 - 14:00 **Undervisning**

* Tjekliste i 3 aldersgrupper
* Nyere relevant forskning
* ICF
* Ud fra registreringsskema; Ikke motoriske faktorer, sammenfatning af kvalitative observationer.

Ca 14:00-14:30 Pause. Kaffe/the, kage og frugt

14:30-16:00 **Opsamling på testede barn**

* Scoring
* Tolkning
* Videre undersøgelse
* Intervention

16.00 –16.30 **Evaluering og afrunding**

Ret til ændringer forbeholdes